শিয়ালদহ স্টেশনের কাছে ভয়াবহ আগুন

কলকাতা: শিয়ালদহ স্টেশনের (Sealdah Station) কাছে ভয়াবহ আগুন (Fire Sealdah Station)। স্টেশনের কাছে দোকানে আগুন। ক্রমে সেই আগুন আরও বড় আকার ধারণ করে। ঘিঞ্জি এলাকা হওয়ায় আগুন দ্রুত ছড়িয়ে পড়ার আশঙ্কা রয়েছে। আগুনের জেরে আতঙ্কিত ব্যবসায়ী থেকে রেল যাত্রীরা। খবর দেওয়া হয়েছে দমকলে। ইতিমধ্যে ঘটনাস্থলে পৌঁছেছে দমকলের বেশ কয়েকটি ইঞ্জিন। যদিও হতাহতের কোনও খবর নেই। কী করে আগুন লাগল তা খতিয়ে দেখা হচ্ছে বলে জানা গিয়েছে দমকল সূত্রে।

আরও পড়ুন: প্রসূতির মৃত্যুতে কড়া নবান্ন, মেদিনীপুরে স্বাস্থ্য দফতরের প্রতিনিধি দল

শনিবাহর শিয়ালদহ দক্ষিণ শাখার স্টেশনের বাইরের ফুড কোর্টের দোকানে আগুন লাগে। ঘটনার প্রায় আধ ঘণ্টা পর দমকলের তিনটি ইঞ্জিন এসে আগুন নেভানোর কাজ শুরু করে। কালো ধোঁয়ায় ঢেকে যায় এলাকা। আতঙ্কিত হয়ে পড়েন ব্যবসায়ী যাত্রীরাও। তবে বেশ কিছুক্ষণের চেষ্টায় সেই আগুন নিয়ন্ত্রণ আনে দমকলবাহিনী। কিছুটা সময়ে সেখানে হুড়িহুড়ি শুরু হয়েছিল। বর্তমানে আগুন নিয়ন্ত্রণে।

অন্য খবর দেখুন